แนะนำประชาชนที่เดินทางกลับภูมิลำเนาและท่องเที่ยวช่วงวันหยุดยาว โดยเฉพาะกลุ่มเสี่ยงตรวจ ATK ก่อนกลับเข้าทำงาน
นายแพทย์ พีระยุทธ สานุกูล ผู้อำนวยการสำนักส่งเสริมสุขภาพ กรมอนามัย กล่าวว่า ช่วงวันหยุดยาวที่ผ่านมาต่อเนื่องในจนถึงวันหยุดในช่วงปลายเดือนนี้ คาดว่าการแพร่ระบาดของโรคโควิด -19 จะเพิ่มสูงขึ้น และน่าจะมากสุดในช่วงหลังวันที่ 12 สิงหาคมเป็นต้นไป โดยผู้ติดเชื้อส่วนใหญ่จะเป็นกลุ่มสีเขียวมีอาการเล็กน้อยไม่รุนแรง ทั้งนี้ประชาชนที่เดินทางกลับจากภูมิลำเนา หรือท่องเที่ยว โดยเฉพาะผู้ที่ร่วมกิจกรรมที่มีความเสี่ยงสูง หรือหากใช้ระบบขนส่งสาธารณเดินทางเกิน 4 ชั่วโมง แนะนำให้ตรวจ ATK ก่อนกลับเข้าทำงาน รวมถึงผู้ที่มีอาการเจ็บคอ ไอ มีไข้และปวดศรีษะ ให้รีบตรวจหากพบติดเชื้อให้รับการรักษาทันที ขอให้ประชาชนปฏิบัติตาม มาตรการป้องกันของกระทรวงสาธารณสุขอย่างเคร่งครัด และเข้ารับการฉีดวัคซีนเข้มกระตุ้นเพื่อลดการป่วยหนักและเสียชีวิต สำหรับการป้องกันการแพร่ระบาดในสถานศึกษานั้น นอกจากปฏิบัติตามมาตรการของกระทรวงสาธารณอย่างเข้มงวดแล้ว จะต้องเน้นการทำความสะอาดพื้นที่ส่วนกลาง การเว้นระยะห่างและเน้นการดูแลนักเรียนที่ติดเชื้อ มีความเสี่ยงและที่ยังไม่ติดเชื้อโควิด -19 โดยพิจารณาความเหมาะสมตามบริบทของแต่ละโรงเรียนเพื่อความมั่นใจของผู้ปกครองผู้อำนวยการสำนักส่งเสริมสุขภาพ กรมอนามัย ยังแนะนำประชาชนในพื้นที่กรุงเทพมหานครและปริมณฑล โหลดแอปพลิเคชัน “กู๊ด ดอกเตอร์” และแอป “MorDee (หมอดี)” เพื่อดูแลผู้ป่วยโควิด-19 กลุ่มสีเขียว เพื่อรับคำปรึกษาออนไลน์ พร้อมส่งยาถึงบ้านโดยไม่เสียค่าใช้จ่าย